CELEX: 32017R1110
Language: hu
Date: 2017-06-22 00:00:00
Title: A Bizottság (EU) 2017/1110 végrehajtási rendelete (2017. június 22.) a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően az adatszolgáltatók engedélyezésére és a kapcsolódó bejelentésekre vonatkozó egységes formanyomtatványok, mintadokumentumok és eljárások tekintetében végrehajtás-technikai standardok meghatározásáról (EGT-vonatkozású szöveg. )

23.6.2017   
               
               
                  HU
               
               
                  Az Európai Unió Hivatalos Lapja
               
               
                  L 162/3
               
            A BIZOTTSÁG (EU) 2017/1110 VÉGREHAJTÁSI RENDELETE
      (2017. június 22.)
      a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően az adatszolgáltatók engedélyezésére és a kapcsolódó bejelentésekre vonatkozó egységes formanyomtatványok, mintadokumentumok és eljárások tekintetében végrehajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról szóló, 2014. május 15-i 2014/65/EU európai parlamenti és tanácsi irányelvre (1) és különösen annak 61. cikke (5) bekezdésére,
      mivel:
      
                  (1)
               
               
                  Az adatszolgáltatásra vonatkozó engedélyezési folyamat tagállami illetékes hatóságok közötti általános elismerésének és végrehajtásának és a hatékony információáramlásnak a biztosítása érdekében helyénvaló egységes formanyomtatványokat, mintadokumentumokat és eljárásokat meghatározni. A kérelmező és az illetékes hatóság közötti kommunikáció elősegítése érdekében az illetékes hatóságoknak kapcsolattartó pontot kell kijelölniük, és weboldalukon közzé kell tenniük annak elérhetőségét.
               
            
                  (2)
               
               
                  A jóváhagyott közzétételi mechanizmusokra, az összesítettadat-szolgáltatókra és a jóváhagyott jelentési mechanizmusokra vonatkozó szervezeti követelmények bizonyos tekintetben eltérnek egymástól. Emiatt a kérelmező számára csak azon információk kérelemben való feltüntetését kell előírni, amelyek az általa végezni kívánt adatszolgáltatási tevékenység iránti kérelem értékeléséhez szükségesek.
               
            
                  (3)
               
               
                  Annak érdekében, hogy az illetékes hatóság értékelni tudja, hogy az adatszolgáltató vezető testületében bekövetkező változások veszélyeztethetik-e az adatszolgáltató hatékony, megalapozott és megbízható vezetését, és megfelelően figyelembe tudja venni az ügyfelek érdekeit és a piac integritását, célszerű egyértelmű határidőket meghatározni az ilyen változásokra vonatkozó információ benyújtására.
               
            
                  (4)
               
               
                  Lehetővé kell tenni, hogy az adatszolgáltatók a felső vezetésben bekövetkezett változást annak időpontja után is bejelenthessék, amennyiben a változás rajtuk kívül álló okok miatt következik be.
               
            
                  (5)
               
               
                  A következetesség és a pénzügyi piacok zavartalan működése érdekében az e rendeletben megállapított rendelkezéseket és a 2014/65/EU irányelv rendelkezéseit azonos időponttól kell alkalmazni.
               
            
                  (6)
               
               
                  Ez a rendelet az Európai Értékpapírpiaci Hatóság (ESMA) által a Bizottságnak benyújtott végrehajtás-technikai standardtervezeten alapul.
               
            
                  (7)
               
               
                  Az ESMA nyilvános konzultációt folytatott a rendelet alapjául szolgáló végrehajtás-technikai standardtervezetről. Az ESMA a potenciális kapcsolódó költségeket és hasznot nem elemezte, mivel ez nem lett volna arányos a tervezet hatályával és hatásával.
               
            
                  (8)
               
               
                  Az ESMA kikérte az 1095/2010/EU európai parlamenti és tanácsi rendelet (2) 37. cikke alapján létrehozott Értékpapírpiaci Érdekképviseleti Csoport véleményét,
               
            ELFOGADTA EZT A RENDELETET:
      1. cikk
      Kapcsolattartó pont kijelölése
      Az illetékes hatóságoknak ki kell jelölniük egy kapcsolattartó pontot az adatszolgáltatási engedélyért folyamodó kérelmezőktől kapott információk kezelése céljából. A kijelölt kapcsolattartó pont elérhetőségét közzé kell tenni és rendszeresen frissíteni kell az illetékes hatóság weboldalán.
      2. cikk
      Az illetékes hatóság rendelkezésére bocsátott információk és bejelentések
      (1)   A 2014/65/EU irányelv V. címe szerinti adatszolgáltatások nyújtása iránti engedélyért folyamodó kérelmezőnek az I. mellékletben meghatározott engedélykérelem kitöltésével az illetékes hatóság rendelkezésére kell bocsátania a 2014/65/EU irányelv 61. cikkének (2) bekezdésében előírt információkat.
      (2)   A kérelmezőnek a II. mellékletben meghatározott bejelentőlap kitöltésével vezető testületének minden tagjára vonatkozóan információkkal kell ellátnia az illetékes hatóságot.
      (3)   A kérelmezőnek a benyújtáskor egyértelműen meg kell jelölnie, hogy az a 2014/65/EU irányelv V. címében szereplő rendelkezések melyik konkrét követelményére vonatkozik, és a kérdéses információ a csatolt dokumentumok melyikében található.
      (4)   A kérelmezőnek a benyújtáskor meg kell jelölnie, ha az általa kérelmezett adatszolgáltatási tevékenység esetében a 2014/65/EU irányelv V. címében vagy az (EU) 2017/571 felhatalmazáson alapuló bizottsági rendeletben (3) szereplő rendelkezések valamelyik konkrét követelménye nem alkalmazandó.
      (5)   Az illetékes hatóságoknak jelezniük kell weboldalukon, hogy a megfelelően kitöltött kérelmeket, a bejelentéseket és bármely más kapcsolódó további információt papíron, elektronikusan, vagy mindkét módon be lehet-e nyújtani.
      3. cikk
      A kérelem kézhezvétele
      Az illetékes hatóság a kérelem kézhezvételétől számított 10 munkanapon belül átvételi elismervényt küld a kérelmezőnek papíron, elektronikusan, vagy mindkét módon, amelybe belefoglalja az 1. cikk alapján kijelölt kapcsolattartó pont elérhetőségét.
      4. cikk
      További információ kérése
      Az illetékes hatóság tájékoztatás iránti kérést küldhet a kérelmezőnek, amelyben megjelöli a kérelem értékeléséhez szükséges további információkat.
      5. cikk
      A vezető testület tagságában bekövetkezett változások bejelentése
      (1)   Az adatszolgáltatónak papíron, elektronikusan, vagy mindkét módon értesítenie kell az illetékes hatóságot a vezető testülete tagságában bekövetkező változásról, mielőtt a változás érvénybe lép.
      Amennyiben megalapozott indokokból nem lehetséges megtenni az értesítést a változás érvénybelépése előtt, akkor azt a változást követően 10 munkanapon belül kell megtenni.
      (2)   Az adatszolgáltatónak a III. mellékletben meghatározott bejelentőlap kitöltésével kell benyújtania az (1) bekezdésben említett változásra vonatkozó információkat.
      6. cikk
      Az engedély megadására vagy az engedélykérelem elutasítására vonatkozó határozat közlése
      Az illetékes hatóság papíron, elektronikusan, vagy mindkét módon tájékoztatja a kérelmezőt az engedély megadására vagy engedélykérelem elutasítására vonatkozó határozatáról.
      7. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2018. január 3-tól kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. június 22-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 173., 2014.6.12., 349. o.
      
      
         (2)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).
      
         (3)  A Bizottság (EU) 2017/571 felhatalmazáson alapuló rendelete (2016. június 2.) a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről (HL L 87., 2017.3.31., 126. o.).
      
         I. MELLÉKLET
         
            Adatszolgáltatási engedély iránti kérelem
         
         Szövege kép
         
            Hivatkozási szám:
            Dátum:
            Feladó:
            A kérelmező neve:
            Cím:
            Jogalany-azonosító (LEI, ha rendelkezésre áll):
            (A kérelmező által kijelölt kapcsolattartó személy elérhetősége)
            Teljes név:
            Tel.:
            E-mail:
            Címzett:
            Tagállam:
            Illetékes hatóság:
            Cím:
            (Az illetékes hatóság által kijelölt kapcsolattartó pont elérhetősége)
            Cím:
            Tel.:
            E-mail:
            Tisztelt [a megfelelő személy neve]!
            Az (EU) 2017/1110 bizottsági végrehajtási rendelet (1) 2. cikkével összhangban csatoltan megküldjük engedély-kérelmünket.
            — A kérelmező által kijelölt, a kérelem elkészítéséért felelős személy:
            Teljes név:
            Tisztség/beosztás:
            Tel.:
            E-mail:
            Dátum:
            Aláírás:
         
         Szövege kép
         
            — A kérelem jellege (jelölje be a megfelelő négyzetet – többet is megjelölhet):
            Jóváhagyott közzétételi mechanizmusként (APA) való engedélyezés
            Összesítettadat-szolgáltatóként (CTP) való engedélyezés
            Jóváhagyott jelentési mechanizmusként (ARM) való engedélyezés
            Tartalom
            Itt kell megadni az (EU) 2017/571 felhatalmazáson alapuló bizottsági rendeletben (2) említett információkat. A megfelelő szakaszban ismertesse a kért információt, vagy hivatkozzon az információt tartalmazó mellékletekre.
            A szervezetre vonatkozó információ (az (EU) 2017/571 felhatalmazáson alapuló rendelet 2. cikke)
            A vállalatirányításra vonatkozó információ (az (EU) 2017/571 felhatalmazáson alapuló rendelet 3. cikke)
            Az összeférhetetlenségre vonatkozó információ (az (EU) 2017/571 felhatalmazáson alapuló rendelet 5. cikke)
            A kiszervezéssel kapcsolatos szervezeti követelményekre vonatkozó információ (az (EU) 2017/571 felhatalmazáson alapuló rendelet 6. cikke)
            Az üzletmenet-folytonosságra és tartalékrendszerekre vonatkozó információ (az (EU) 2017/571 felhatalmazáson alapuló rendelet 7. cikke)
            A tesztelésre és kapacitásra vonatkozó információ (az (EU) 2017/571 felhatalmazáson alapuló rendelet 8. cikke)
            A biztonságra vonatkozó információ (az (EU) 2017/571 felhatalmazáson alapuló rendelet 9. cikke)
            A hiányos vagy potenciálisan hibás információk APA és CTP általi kezelésére vonatkozó információ (az (EU) 2017/571 felhatalmazáson alapuló rendelet 10. cikke)
            A hiányos vagy potenciálisan hibás információk ARM általi kezelésére vonatkozó információ (az (EU) 2017/571 felhatalmazáson alapuló rendelet 11. cikke)
            Az ARM összeköttetéseire vonatkozó információ (az (EU) 2017/571 felhatalmazáson alapuló rendelet 12. cikke)
            A CTP egyéb szolgáltatásaira vonatkozó információ (az (EU) 2017/571 felhatalmazáson alapuló rendelet 13. cikke)
            A közzétételi mechanizmusokra vonatkozó információ (az (EU) 2017/571 felhatalmazáson alapuló rendelet 3. fejezete)
            Megjegyzések:
            (1) A Bizottság (EU) 2017/1110 végrehajtási rendelete (2017. június 22.) a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően az adatszolgáltatók engedélyezésére és a kapcsolódó bejelentésekre vonatkozó egységes formanyomtatványok, mintadokumentumok és eljárások tekintetében végrehajtás-technikai standardok meghatározásáról (HL L 162., 2017.6.23., 3. o.).
            (2) A Bizottság (EU) 2017/571 felhatalmazáson alapuló rendelete (2016. június 2.) a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről (HL L 87., 2017.3.31., 126. o.).
         
      
      
         II. MELLÉKLET
         
            Bejelentőlap a vezetőtestület tagjainak jegyzékéhez
         
         Szövege kép
         
            Hivatkozási szám:
            Dátum:
            Feladó:
            A kérelmező neve:
            Cím:
            Jogalany-azonosító (LEI, ha rendelkezésre áll):
            (A kérelmező által kijelölt kapcsolattartó személy elérhetősége)
            Teljes név:
            Tel.:
            E-mail:
            Címzett:
            Tagállam:
            Illetékes hatóság:
            Cím:
            (Az illetékes hatóság által kijelölt kapcsolattartó pont elérhetősége)
            Cím:
            Tel.:
            E-mail:
            Tisztelt [a megfelelő személy neve]!
            Az (EU) 2017/1110 bizottsági végrehajtási rendelet (1) 2. cikkével összhangban csatoltan megküldjük a vezetőtestület tagjaival kapcsolatos bejelentést.
            — A kérelmező által kijelölt, a kérelem elkészítéséért felelős személy:
            Teljes név:
            Tisztség/beosztás:
            Tel.:
            E-mail:
            Dátum:
            Aláírás:
         
         Szövege kép
         
            — A vezetőtestület tagjainak jegyzéke
            1. tag
            Teljes név
            Születési hely és idő
            Személyi azonosító szám vagy annak megfelelője
            Privát cím:
            Elérhetőség (Telefonszám és e-mail-cím)
            Beosztás
            A kérelemhez csatolt önéletrajz: Igen/Nem
            Szakmai és egyéb releváns tapasztalat
            Iskolai végzettség és releváns képzések
            Az e kérelemhez csatolt erkölcsi bizonyítvány VAGY jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló bizottsági rendelet (2) 4. cikkének d) pontja szerinti vizsgálatok elvégzésére
            Jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének e) pontja szerinti vizsgálatok elvégzésére
            A személy adatszolgáltatón belüli feladatkörének végrehajtásához szükséges minimális idő (megközelí- tőleg)
            Nyilatkozat a feladatok végrehajtása során meglévő vagy felmerülő esetleges összeférhetetlenségekről és ezek kezelésének módjáról
            A 2014/65/EU európai parlamenti és tanácsi irányelv (3) 63. cikke (3) bekezdésének megfelelően annak értékeléséhez szükséges további információk, hogy a tag kellően jó hírnévvel rendelkezik-e, elegendő ismeret, készség és tapasztalat birtokában van-e, és elegendő időt fordít-e feladatainak ellátására.
            Megbízatás hatálybalépésének napja
            [Itt ismertesse a kért információt, vagy fejtse ki, miként fogja azt rendelkezésre bocsátani, vagy hivatkozzon az információt tartalmazó mellékletekre.]
            (N.) tag
            Teljes név
            Születési hely és idő
            Személyi azonosító szám vagy annak megfelelője
            Privát cím:
            Elérhetőség (Telefonszám és e-mail-cím)
            Beosztás
            A kérelemhez csatolt önéletrajz: Igen/Nem
            Szakmai és egyéb releváns tapasztalat
            Iskolai végzettség és releváns képzések
            A kérelemhez csatolt erkölcsi bizonyítvány VAGY jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének d) pontja szerinti vizsgálatok elvégzésére
         
         Szövege kép
         
            Jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének e) pontja szerinti vizsgálatok elvégzésére
            A személy adatszolgáltatón belüli feladatkörének végrehajtásához szükséges minimális idő (megközelí- tőleg)
            Nyilatkozat a feladatok végrehajtása során meglévő vagy felmerülő esetleges összeférhetetlenségekről és ezek kezelésének módjáról
            A 2014/65/EU irányelv 63. cikke (3) bekezdésében említett, annak értékeléséhez szükséges további információk, hogy a tag kellően jó hírnévvel rendelkezik-e, elegendő ismeret, készség és tapasztalat birtokában van-e, és elegendő időt fordít-e feladatainak ellátására.
            Megbízatás hatálybalépésének napja
            Megjegyzések:
            (1) A Bizottság (EU) 2017/1110 végrehajtási rendelete (2017. június 22.) a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően az adatszolgáltatók engedélyezésére vonatkozó egységes formanyomtatványok, mintadokumentumok és eljárások tekintetében végrehajtás-technikai standardok meghatározásáról (HL L 162., 2017.6.23., 3. o.).
            (2) A Bizottság (EU) 2017/571 felhatalmazáson alapuló rendelete (2016. június 2.) a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről (HL L 187., 2017.3.31., 126. o.).
            (3) Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).
         
      
      
         III. MELLÉKLET
         
            Bejelentőlap a vezetőtestület tagságában bekövetkezett változásokhoz
         
         Szövege kép
         
            Hivatkozási szám:
            Dátum:
            Feladó:
            Az adatszolgáltató megnevezése:
            Cím:
            Jogalany-azonosító (LEI, ha rendelkezésre áll):
            (Az adatszolgáltató által kijelölt kapcsolattartó személy elérhetősége)
            Teljes név:
            Tel.:
            E-mail:
            Címzett:
            Tagállam:
            Illetékes hatóság:
            Cím:
            (Az illetékes hatóság által kijelölt kapcsolattartó pont elérhetősége)
            Cím:
            Tel.:
            E-mail:
            Tisztelt [a megfelelő személy neve]!
            Az (EU) 2017/1110 bizottsági végrehajtási rendelet (1) 4. cikkével összhangban csatoltan megküldjük a vezetőtestület tagságában bekövetkezett változással kapcsolatos bejelentést.
            — Az adatszolgáltató által kijelölt, a bejelentés elkészítéséért felelős személy:
            Teljes név:
            Tisztség/beosztás:
            Tel.:
            E-mail:
            Dátum:
            Aláírás:
         
         Szövege kép
         
            — Tájékoztatás vezetőtestületi tag(ok) megbízatásának megszűnéséről
            1. tag
            Teljes név
            Elérhetőség (Telefonszám és e-mail-cím)
            Beosztás
            A vezetőtestületi tag megbízatása megszűnésének hatálybalépési dátuma
            A vezetőtestületi tag megbízatása megszűnésének okai
            (N.) tag
            Teljes név
            Elérhetőség (Telefonszám és e-mail-cím)
            Beosztás
            A vezetőtestületi tag megbízatása megszűnésének hatálybalépési dátuma
            A vezetőtestületi tag megbízatása megszűnésének okai
            — Tájékoztatás a vezetőtestület új tagjairól
            1. tag
            Teljes név
            Születési hely és idő
            Személyi azonosító szám vagy annak megfelelője
            Privát cím:
            Elérhetőség (telefonszám és e-mail-cím)
            Beosztás
            A kérelemhez csatolt önéletrajz: Igen/Nem
            Szakmai és egyéb releváns tapasztalat
            Iskolai végzettség és releváns képzések
            Az e kérelemhez csatolt erkölcsi bizonyítvány VAGY jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének d) pontja szerinti vizsgálatok elvégzésére
            Jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének e) pontja szerinti vizsgálatok elvégzésére
            A személy adatszolgáltatón belüli feladatkörének végrehajtásához szükséges minimális idő (megközelí tőleg)
            Nyilatkozat a feladatok végrehajtása során meglévő vagy felmerülő esetleges összeférhetetlenségekről és ezek kezelésének módjáról
            A 2014/65/EU európai parlamenti és tanácsi irányelv (3) 63. cikke (3) bekezdésében említett, annak értékeléséhez szükséges további információk, hogy a tag kellően jó hírnévvel rendelkezik-e, elegendő ismeret, készség és tapasztalat birtokában van-e, és elegendő időt fordít-e feladatainak ellátására.
            Megbízatás hatálybalépésének napja
            [Itt ismertesse a kért információt, vagy fejtse ki, miként fogja azt rendelkezésre bocsátani, vagy hivatkozzon az információt tartalmazó mellékletekre.]
         
         Szövege kép
         
            (N.) tag
            Teljes név
            Születési hely és idő
            Személyi azonosító szám vagy annak megfelelője
            Privát cím:
            Beosztás
            A kérelemhez csatolt önéletrajz: Igen/Nem
            Szakmai és egyéb releváns tapasztalat
            Iskolai végzettség és releváns képzések
            Az e kérelemhez csatolt erkölcsi bizonyítvány VAGY jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének d) pontja szerinti vizsgálatok elvégzésére
            Jó hírnévről szóló nyilatkozat és az illetékes hatóságnak adott felhatalmazás az (EU) 2017/571 felhatalmazáson alapuló rendelet 4. cikkének e) pontja szerinti vizsgálatok elvégzésére
            A személy adatszolgáltatón belüli feladatkörének végrehajtásához szükséges minimális idő (megközelí- tőleg)
            Nyilatkozat a feladatok végrehajtása során meglévő vagy felmerülő esetleges összeférhetetlenségekről és ezek kezelésének módjáról
            A 2014/65/EU irányelv 63. cikke (3) bekezdésében említett, annak értékeléséhez szükséges további információk, hogy a tag kellően jó hírnévvel rendelkezik-e, elegendő ismeret, készség és tapasztalat birtokában van-e, és elegendő időt fordít-e feladatainak ellátására.
            Megbízatás hatálybalépésének napja
            [Itt ismertesse a kért információt, vagy fejtse ki, miként fogja azt rendelkezésre bocsátani, vagy hivatkozzon az információt tartalmazó mellékletekre.]
            — A vezetőtestület tagjainak teljes, aktualizált jegyzéke
            Megjegyzések:
            (1) A Bizottság (EU) 2017/1110 végrehajtási rendelete (2017. június 22.) a pénzügyi eszközök piacairól szóló 2014/65/EU európai parlamenti és tanácsi irányelvnek megfelelően az adatszolgáltatók engedélyezésére és a kapcsolódó bejelentésekre vonatkozó egységes formanyomtatványok, mintadokumentumok és eljárások tekintetében végrehajtás-technikai standardok meghatározásáról (HL L 162., 2017.6.23, 3 . o.).
            (2) A Bizottság (EU) 2017/571 felhatalmazáson alapuló rendelete (2016. június 2.) a 2014/65/EU európai parlamenti és tanácsi irányelvnek az adatszolgáltatók engedélyezésére, szervezeti követelményeire és az ügyletek általuk történő közzétételére vonatkozó szabályozástechnikai standardok tekintetében történő kiegészítéséről (HL L 187., 2017.3.31., 126. o.).
            (3) Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).
            Név
            Beosztás
            Megbízatás hatálybalépésének napja